李佳芯

李佳芯，原名李嘉馨，鄉下廣東南海，而家係香港無綫電視演員同節目主持，以前係有線電視藝員同做過廣告模特兒。

簡介 
李佳芯喺香港城市大學視覺藝術副學士學位畢業後，曾經做過模特兒，幫旅遊雜誌《新假期》拍封面，亦曾經演過好多個電視廣告，比如麗的化妝棉、李派林喼汁、麥當勞McCafé同京都念慈菴枇杷潤喉糖等等。

2008年，李佳芯同有線電視簽約，做體育主持，曾經採訪北京奧運，後尾做體育節目《體育王》主持，再跟住主持有線電視娛樂台節目，比如《空間大改造》同旅遊節目《十二夜》系列及《冰島·千年一嘆》等。2010年6月，佢有份出鏡《2010有線世界盃嘉年華》同《有線1台世界盃》。

2012年，李嘉馨改名叫李佳芯。同年12月，李佳芯離開咗有線電視，跳槽到無綫電視。2013年，佢做《學是學非》其中一個主持，開始多人識。

2016年，李佳芯喺《萬千星輝頒獎典禮》攞到「飛躍進步女藝員」獎，2018年憑《BB來了》攞到「最佳女主角」獎。

2019年，佢曾經呼籲香港市民要登記做選民，但就俾內地網民抨擊。佢回應話：「有關『港獨』的指控，這二字從不曾在我腦海或心裏出現。從前沒有、現在更沒有。」

2021年，李佳芯喺《萬千星輝頒獎典禮》憑《愛美麗狂想曲》「王麗美」呢個角色攞到「最受歡迎電視女角色」獎。

感情生活
李佳芯曾經同藝人陳炳銓拍拖，佢哋喺2020年尾分手。

攷

李嘉馨 blog i-cable.com

香港女模特兒
前有線電視女藝員
無綫電視女藝員
香港電影女演員
祖籍南海
香港城市大學舊生
嘉馨
類:香港電視女演員